ระเบียบการประปานครหลวงระเบียบการประปานครหลวงฉบับที่๒๓๐ว่าด้วยการของดใช้น้ำชั่วคราว (ฝากมาตรวัดน้ำ) และการบรรจบมาตรวัดน้ำพ.ศ.๒๕๓๘ เพื่อให้การดำเนินการในเรื่องการของดใช้น้ำชั่วคราว(ฝากมาตรวัดน้ำ) กรณีติดตั้งมาตรวัดน้ำแล้วหรือกรณีฝากมาตรวัดน้ำทันทีภายหลังการติดตั้งประปาใหม่แล้วเสร็จและการบรรจบมาตรวัดน้ำเป็นไปในแนวทางเดียวกันทุกสำนักงานประปาสาขาอาศัยอำนาจตามความในข้อ ๕ และข้อ ๓๕ ของข้อบังคับการประปานครหลวง ฉบับที่ ๒๖ว่าด้วย การจัดส่ง การจำหน่าย และการใช้น้ำประปา พ.ศ. ๒๕๑๗ แก้ไขเพิ่มเติม ฉบับที่๗๕ พ.ศ. ๒๕๒๖ จึงวางระเบียบไว้ดังนี้ข้อ๑ระเบียบนี้เรียกว่า ระเบียบการประปานครหลวงฉบับที่ ๒๓๐ ว่าด้วย การของดใช้น้ำชั่วคราว (ฝากมาตรวัดน้ำ) และการบรรจบมาตรวัดน้ำพ.ศ. ๒๕๓๘ข้อ๒[๑] ระเบียบนี้ให้ใช้บังคับตั้งแต่วันที่ ๑กรกฎาคม ๒๕๓๘ เป็นต้นไปข้อ๓ให้ยกเลิกระเบียบการประปานครหลวง ฉบับที่ ๑๐๘ว่าด้วยการของดใช้น้ำประปาเป็นการชั่วคราว พ.ศ. ๒๕๒๕ และบรรดาคำสั่ง หลักเกณฑ์หรือวิธีปฏิบัติอื่นใดที่ขัดหรือแย้งกับระเบียบนี้และให้ถือปฏิบัติตามระเบียบนี้แทนข้อ๔ในระเบียบนี้การของดใช้น้ำชั่วคราวหมายถึง การที่ผู้ใช้น้ำได้แจ้งความประสงค์จะขอยุติการใช้น้ำไว้เป็นการชั่วคราวทั้งนี้ การของดใช้น้ำอาจขอได้ตั้งแต่การประปานครหลวงได้ติดตั้งประปาใหม่แล้วเสร็จการขอบรรจบมาตรวัดน้ำหมายถึงการที่ผู้ใช้น้ำได้มายื่นความจำนงขอใช้น้ำหลังจากที่ได้รับการระงับการใช้น้ำชั่วคราว(ฝากมาตรวัดน้ำ) ไประยะหนึ่งแล้วผู้ใช้น้ำประปาชั่วคราวหมายถึง ผู้ที่ได้รับอนุมัติจากการประปานครหลวงให้ใช้น้ำประปาเป็นการชั่วคราวตามระเบียบที่การประปานครหลวงกำหนดข้อ๕การของดใช้น้ำชั่วคราว (ฝากมาตรวัดน้ำ) และการขอบรรจบมาตรวัดน้ำให้ใช้แบบพิมพ์ที่เกี่ยวข้องตามคู่มือการปฏิบัติงาน และให้ปฏิบัติตามหลักเกณฑ์ดังต่อไปนี้๕.๑ การของดใช้น้ำชั่วคราวนั้นผู้ใช้น้ำจะต้องขอฝากมาตรวัดน้ำไว้กับการประปานครหลวงซึ่งครั้งหนึ่งมีกำหนดให้ไม่น้อยกว่า ๖ เดือนและการประปานครหลวงจะคิดค่าธรรมเนียมรับฝากมาตรวัดน้ำ นับตั้งแต่วันที่ผู้มีอำนาจได้อนุมัติให้ฝากมาตรวัดน้ำแล้วสำหรับค่าธรรมเนียมรับฝากมาตรวัดน้ำการประปานครหลวงจะไม่คืนให้ ไม่ว่ากรณีใดๆ๕.๒ให้ผู้ใช้น้ำแจ้งความประสงค์จะของดใช้น้ำชั่วคราว (ฝากมาตรวัดน้ำ)ต่อส่วนบริการการใช้น้ำ สำนักงานประปาสาขาที่รับผิดชอบเป็นการล่วงหน้าไม่น้อยกว่า๗ วัน และหากเป็นกรณีขอฝากมาตรวัดน้ำทันทีภายหลังการติดตั้งประปาใหม่แล้วเสร็จก็ให้แจ้งความประสงค์ก่อนที่ทางสำนักงานประปาสาขาที่รับผิดชอบจะทำการติดตั้งมาตรวัดน้ำไม่น้อยกว่า๓ วัน๕.๓ ให้ส่วนบริการการใช้น้ำพิจารณาดำเนินการเกี่ยวกับการของดใช้น้ำตามแต่กรณี ดังนี้๑)กรณีที่ได้ติดตั้งมาตรวัดน้ำแล้ว ให้ส่วนบริการมาตรคิดค่าใช้จ่ายในการถอดและค่าธรรมเนียมรับฝากมาตรวัดน้ำ เมื่อผู้มีอำนาจลงนามอนุมัติการฝากมาตรวัดน้ำแล้วและภายหลังจากที่ส่วนจัดเก็บและรับเงินได้รับชำระค่าใช้จ่ายและหนี้ค่าน้ำประปาค้างชำระเรียบร้อยแล้วจึงออกไปทำการถอดมาตรวัดน้ำ และคืนมาตรวัดน้ำให้ส่วนพัสดุจากนั้นให้ส่งเรื่องให้ส่วนควบคุมรายได้ปรับปรุงแฟ้มข้อมูลผู้ใช้น้ำและดำเนินการออกใบเสร็จรับเงินค่าน้ำประปาและใบกำกับภาษีจนถึงวันที่ได้ถอดมาตรวัดน้ำกับให้ส่วนบริการมาตรและส่วนควบคุมรายได้บันทึกข้อมูลในสมุดคุมฝากมาตรวัดน้ำไว้เป็นหลักฐานด้วยในกรณีที่ต้องดำเนินการเป็นพิเศษเช่น ต้องขุดเจาะทางเท้า ให้คิดค่าใช้จ่ายตามสภาพความเป็นจริงเป็นรายๆ ไป๒)กรณีฝากมาตรวัดน้ำทันทีภายหลังการติดตั้งประปาใหม่แล้วเสร็จให้ส่วนต่อใหม่ดำเนินการติดตั้งประปา และอุดปลั๊กแทนการติดตั้งมาตรวัดน้ำแล้วส่งเรื่องพร้อมมาตรวัดน้ำให้ส่วนบริการมาตรคิดค่าฝากมาตรวัดน้ำเมื่อผู้มีอำนาจลงนามอนุมัติการฝากมาตรวัดน้ำและส่วนจัดเก็บและรับเงินชำระค่าธรรมเนียมรับฝากมาตรวัดน้ำแล้วให้ส่วนบริการมาตรบันทึกข้อมูลลงในสมุดคุมฝากมาตรวัดน้ำและส่งมาตรวัดน้ำคืนให้ส่วนพัสดุต่อไปพร้อมกับส่งเอกสารที่เกี่ยวข้องให้ส่วนควบคุมรายได้เพื่อปรับปรุงแฟ้มข้อมูลผู้ใช้น้ำและบันทึกข้อมูลในสมุดคุมฝากมาตรวัดน้ำด้วย๕.๔ผู้ใช้น้ำที่มีความประสงค์จะขอใช้น้ำใหม่ภายหลังการของดใช้น้ำชั่วคราวแล้วให้ติดต่อกับส่วนบริการการใช้น้ำเพื่อคิดค่าใช้จ่ายในการบรรจบมาตรวัดน้ำและเมื่อส่วนจัดเก็บและรับเงินรับชำระค่าบรรจบมาตรวัดน้ำและหนี้ค่าน้ำประปาค้างชำระ (ถ้ามี) แล้วให้ส่วนบริการมาตรดำเนินการบรรจบมาตรวัดน้ำให้แล้วเสร็จภายใน ๓ วันนับแต่วันที่ได้รับชำระหนี้ดังกล่าว แล้วให้ส่วนควบคุมรายได้ดำเนินการปรับปรุงแฟ้มข้อมูลผู้ใช้น้ำต่อไป๕.๕ก่อนครบกำหนดเวลาฝากมาตรวัดน้ำไม่น้อยกว่า ๗ วันให้ส่วนบริการมาตรติดต่อให้ผู้ใช้น้ำมาต่ออายุการฝากมาตรวัดน้ำเมื่อผู้ใช้น้ำมาติดต่อภายในกำหนดเวลาที่ได้แจ้งแล้วให้ส่งเรื่องให้ส่วนควบคุมรายได้สอบหนี้ค่าน้ำประปาค้างชำระและให้ส่วนจัดเก็บและรับเงินรับชำระค่าธรรมเนียมรับฝากมาตรวัดน้ำและหนี้ค่าน้ำประปาค้างชำระ(ถ้ามี) ต่อไปหากพ้นกำหนดแล้วผู้ใช้น้ำยังไม่มาติดต่อให้ดำเนินการยุบทะเบียนการใช้น้ำโดยดำเนินการตามระเบียบว่าด้วย การระงับการใช้น้ำชั่วคราวและถาวร กรณีค้างชำระค่าน้ำประปาข้อ๖ผู้ใช้น้ำประปาชั่วคราว ไม่มีสิทธิของดการใช้น้ำประปาชั่วคราวตามระเบียบนี้ข้อ๗ให้หน่วยงานที่ปฏิบัติงานลักษณะเดียวกับสำนักงานประปาสาขาถือปฏิบัติตามระเบียบนี้ในส่วนที่เกี่ยวข้องโดยอนุโลมประกาศ ณ วันที่ ๒๒ พฤษภาคม ๒๕๓๘สุวิชฟูตระกูลผู้ว่าการการประปานครหลวงหมายเหตุ :-ด้วยคณะกรรมการและคณะทำงานศึกษา วิเคราะห์ และจัดทำระบบงานคอมพิวเตอร์ ระบบงาน CIS.(CUSTOMER INFORMATIONSYSTEM) ซึ่งได้รับการแต่งตั้งตามคำสั่ง กปน.ที่ ๔๑๓/๒๕๓๑ สั่ง ณ วันที่ ๓๑ ตุลาคม ๒๕๓๑ และแก้ไขเพิ่มเติม ฯลฯ ได้เห็นสมควรยกเลิกการปฏิบัติงานตามคู่มือรายได้ระเบียบการจัดเก็บรายได้ บทที่ ๑๖การของดใช้น้ำชั่วคราวก่อนการติดตั้งประปาใหม่แล้วเสร็จ และบทที่ ๑๗การของดใช้น้ำชั่วคราวภายหลังการติดตั้งประปาใหม่แล้วเสร็จโดยได้กำหนดหลักเกณฑ์ขึ้นใหม่ และจัดทำเป็นระเบียบการประปานครหลวงว่าด้วยการของดใช้น้ำชั่วคราว (ฝากมาตรวัดน้ำ)และการบรรจบมาตรวัดน้ำฉบับดังกล่าวนี้เพื่อให้สำนักงานประปาสาขาหรือหน่วยงานที่ปฏิบัติงานลักษณะเดียวกับสำนักงานประปาสาขาใช้เป็นแนวทางในการปฏิบัติงานต่อไปประภาศรี/พิมพ์๑๔มกราคม ๒๕๕๑หทัยภัทร/ตรวจ๔กุมภาพันธ์ ๒๕๕๑[๑] ราชกิจจานุเบกษา เล่ม๑๑๕/ตอนที่ ๙๒ ง/หน้า ๑๘๐/๑๗ พฤศจิกายน ๒๕๔๑